Päätös Euroopan unionin lisätalousarvion nro 5 varainhoitovuodeksi 2003 lopullisesta vahvistamisesta



Virallinen lehti nro L 310 , 26/11/2003 s. 0001 - 0014



Päätös Euroopan unionin lisätalousarvion nro 5 varainhoitovuodeksi 2003 lopullisesta vahvistamisesta (2003/800/EY, Euratom) EUROOPAN PARLAMENTIN PUHEMIES, joka ottaa huomioon Euroopan yhteisön perustamissopimuksen ja erityisesti sen 272 artiklan 4 kohdan toiseksi viimeisen luetelmakohdan, ottaa huomioon Euratomin perustamissopimuksen ja erityisesti sen 177 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002(1) ja erityisesti sen 37 ja 38 artiklan, ottaa huomioon 19. joulukuuta 2002 lopullisesti vahvistetun Euroopan unionin yleisen talousarvion varainhoitovuodeksi 2003(2), ottaa huomioon 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen talousarviota koskevasta kurinalaisuudesta ja talousarviomenettelyn parantamisesta(3), ottaa huomioon 7. marraskuuta 2002 tehdyn Euroopan parlamentin, neuvoston ja komission välisen toimielinten sopimuksen Euroopan unionin solidaarisuusrahaston rahoituksesta, jolla täydennetään 6. toukokuuta 1999 tehtyä toimielinten sopimusta talousarviota koskevasta kurinalaisuudesta ja talousarviomenettelyn parantamisesta(4), ottaa huomioon komission 30. heinäkuuta 2003 ja 25. syyskuuta 2003 esittämät alustavat lisätalousarvioesitykset nro 5 ja nro 6 vuoden 2003 talousarvioon, ottaa huomioon neuvoston 7. lokakuuta 2003 laatiman esityksen Euroopan unionin lisätalousarvioksi nro 5/2003 varainhoitovuodeksi 2003, ottaa huomioon Euroopan parlamentin ja neuvoston 9. lokakuuta 2003 tekemät päätökset ottaa käyttöön Euroopan unionin solidaarisuusrahastoon liittyvä joustomekanismi 56,25 miljoonan euron ja 48,539 miljoonan euron suuruisena, ottaa huomioon työjärjestyksen 92 artiklan ja liitteen IV, ottaa huomioon Euroopan parlamentin 9. lokakuuta 2003 hyväksymän päätöslauselman, Euroopan yhteisön perustamissopimuksen 272 artiklassa ja Euratomin perustamissopimuksen 177 artiklassa määrätyn menettelyn tultua saatetuksi päätökseen, TOTEAA, ETTÄ: Ainoa artikla Euroopan unionin lisätalousarvio nro 5 varainhoitovuodeksi 2003 on lopullisesti vahvistettu. Tehty Brysselissä 9 päivänä lokakuuta 2003. Puhemies Pat Cox (1) EYVL L 248, 16.9.2002, s. 1. (2) EUVL L 54, 28.2.2003, s. 1. (3) EYVL C 172, 18.6.1999, s. 1. (4) EYVL C 283, 20.11.2002, s. 1. EUROOPAN UNIONIN LISÄTALOUSARVIO nro 5 VARAINHOITOVUODEKSI 2003 SISÄLTÖ >TAULUKON PAIKKA> PÄÄLUOKKA III KOMISSIO MENOTAULUKKO Yhteenveto määrärahoista (2003 ja 2002) sekä toteutuksesta (2001) Osa B >TAULUKON PAIKKA> OSA B TOIMINTAMÄÄRÄRAHAT B-osan määrärahat kattavat ohjelman tai toimen tavoitteisiin suoraan liittyvät toimintamenot, mukaan lukien kumppaneiden yksinomaiseksi hyödyksi toteutettavaan tekniseen ja hallinnolliseen arviointiin ja apuun liittyvät menot. Seuraavia tapauksia koskevat erityissäännökset: - rakenne- ja koheesiorahastojen tekniseen tukeen, tutkimuksiin ja tiedottamiseen liittyviä menoja koskevat neuvoston asetusten (EY) N:o 1260/1999, (EY) N:o 1257/1999, (EY) N:o 1258/1999, (EY) N:o 1263/1999, (EY) N:o 2792/1999, (EY) N:o 1261/1999, (EY) N:o 1262/1999 ja (EY) N:o 1164/94, sellaisena kuin se on muutettuna asetuksella (EY) N:o 1264/1999, säännökset, - teknistä ja hallinnollista apua koskevat menot hyväksytään, jos kyseisen budjettikohdan selvitysosassa säädetään nimenomaisesti näistä menoista ja asetetaan niille yläraja. Kun on kyse uusista ohjelmista ja toimista, tekniseen ja hallinnolliseen apuun tarkoitettujen menojen ottamisesta osaan B olisi säädettävä ohjelmaan tai toimeen liittyvässä erityislainsäädännössä. Budjettivallan käyttäjän olisi tehtävä asiasta päätös ja asetettava yläraja. Komissio sitoutuu esittämään budjettivallan käyttäjälle alustavan talousarvioesityksen laatimisen yhteydessä erityiskertomuksen "B...A"-budjettikohtiin otettujen määrärahojen käytöstä (ks. alempana). Komission on toimitettava kummallekin budjettivallan käyttäjälle perustellusta pyynnöstä kaikki tarvittavat tiedot, mukaan lukien ohjelmien tai toimien soveltamista koskevan asiantuntijoiden työn tulokset. HALLINTOMENOT "B...A"-budjettikohtiin otetut määrärahat on tarkoitettu kattamaan muun muassa: - julkisen vallan tehtävistä, jotka komissio on antanut yhteisöoikeuden täytäntöönpanosta vastaavien toimistojen tehtäväksi, aiheutuvat tekniseen apuun liittyvät menot, - komission tutkimussopimusten tai palvelun tarjoamista koskevien sopimusten puitteissa alihankintana teettämästä teknisestä ja hallinnollisesta avusta, johon ei liity julkisen vallan toimia, aiheutuvat menot. Komissio sitoutuu antamaan tietoja budjettivallan käyttäjälle siirroista varsinaisesta budjettikohdasta (B) budjettikohtaan B...A ja päinvastoin sekä antamaan sille varainhoitovuoden lopussa kertomuksen budjettikohdan (B...A) määrärahojen käytöstä. Toteutus: Kaikkien Euroopan unionin talousarvion toiminnallisesta osasta kokonaan tai osittain rahoitettavien ohjelmien sekä järjestöille myönnettävien tukien toteutusta on arvioitava säännöllisesti. Budjettivallan käyttäjälle ilmoitetaan näiden arviointien tuloksista, vaikka tästä ei olisi nimenomaisesti määrätty asianomaisessa oikeusperustassa. Euroopan komission talousarvion edunsaajien on tiedotettava selkeästi ja näkyvästi, että ne ovat saaneet taloudellista tukea Euroopan unionilta. ALALUOKKA B2 RAKENTEELLISET TUKITOIMET, RAKENTEELLISET JA YHTENÄISYYTEEN LIITTYVÄT MENOT, MUUT MAATALOUS- JA ALUETOIMET, LIIKENNE JA KALASTUS Yhteenveto määrärahoista (2003 ja 2002) sekä toteutuksesta (2001) >TAULUKON PAIKKA> OSASTO B2-4 EUROOPAN UNIONIN SOLIDAARISUUSRAHASTO - JÄSENVALTIOT LUKU B2-4 0 - EUROOPAN UNIONIN SOLIDAARISUUSRAHASTO - JÄSENVALTIOT B2-4 0 0 Euroopan unionin solidaarisuusrahasto - jäsenvaltiot >TAULUKON PAIKKA> Momentti on tarkoitettu määrärahoille, jotka otetaan käyttöön Euroopan unionin solidaarisuusrahastosta luonnonkatastrofeissa, teknologian aiheuttamissa suuronnettomuuksissa ja ympäristökatastrofeissa. Oikeusperusta Euroopan parlamentin, neuvoston ja komission välinen toimielinten sopimus, tehty 7 päivänä marraskuuta 2002, Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta (EYVL C 283, 20.11.2002, s. 1). Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3).